Rendkívüli történelem óra
A Kárpát-medencei Magyar Képviselõk Fóruma és az Oktatási és Kulturális Minisztérium Határon Túli Magyarok Titkársága országos pályázatot hirdetett meg középiskolák részére a határon túli magyarság életének jobb megismerésének érdekében rendkívüli történelem óra megtartására.
Pályázni olyan óratervvel lehetett,amely legalább két tanóra keretében külön-külön bemutatja a különbözõ, a hazánkkal szomszédos országokban élõ magyarok helyzetét.
A mosonmagyaróvári Városi Kollégiumban tizenhét csallóközi diák él, ezért a pályázatot jó lehetõségnek találtuk arra, hogy a határon túli kollégista társainkat ezáltal még jobban megismerjük.
Az intézmény pályamunkáját Varga Bálint történelem szakos bölcsész, középiskolai tanár készítette el.
A beérkezett huszonnégy pályázatból a zsûri a legjobb öt pályázatot díjazta. Mosonmagyaróvár az 5. helyezést érte el. Az óratervek megvalósítására 2009. június 2-án került sor, melyre a meghívott történelem tanárok, a téma iránt érdeklõdõk mellett ellátogattak a zsûri tagjai is, akik a helyszínen gratuláltak a diákoknak és felkészítõ tanáruknak az elért eredményhez.
Értékelésükben kiemelték a témakör bemutatásának újszerûségét, és a nagyfokú érdeklõdés felkeltését a határon túli magyarok életviszonyainak, társadalmának, irodalmának, történelmének megismerésére. Az ünnepélyes díjkiosztóra a Kárpát-medencei Magyarok Fórumának szeptemberi plenáris ülésén kerül sor a Magyar Országházban.
Simon Zsuzsanna, igazgató
Mosonmagyaróvár Csallóköz Olvasóink küldték